
REPUBLIKA HRVATSKA

SISAČKO - MOSLAVAČKA ŽUPANIJA

OPĆINA TOPUSKO

JEDINSTVENI UPRAVNI ODJEL

KLASA: 112-03/24-01/03
URBROJ: 2176-18-03/1-24-1

Topusko, 28. ožujka 2024.
Na temelju članka 29. stavka 1. a u vezi s člankom 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18. i 112/19. – dalje u tekstu: ZSN), pročelnik Jedinstvenog upravnog odjela Općine Topusko, objavljuje   
O G L A S
za prijam  službenika u službu na određeno vrijeme

radi obavljanja privremenih poslova za vrijeme
 trajanja projekta „Zaželi – Topusko“ 
1. U Jedinstveni upravni odjel Općine Topusko
- referent – voditelj projekta – 1 izvršitelj/ica na određeno vrijeme zbog obavljanja privremenih poslova za vrijeme trajanja projekta, uz obvezni probni rad u trajanju od dva mjeseca.
Uvjeti:

· srednja stručna sprema hotelijersko - turističke, ekonomske, upravne struke ili gimnazijsko srednjoškolsko obrazovanje,
· najmanje jedna godina radnog iskustva na odgovarajućim poslovima,

· položen državni ispit,

· vozačka dozvola B kategorije,

· poznavanje rada na računalu.
2. U Jedinstveni upravni odjel Općine Topusko
- referent – projektni asistent - koordinator - 1 izvršitelj/ica na određeno vrijeme zbog obavljanja privremenih poslova za vrijeme trajanja projekta, uz obvezni probni rad u trajanju od dva mjeseca.
Uvjeti:

· srednja stručna sprema hotelijersko - turističke, ekonomske, upravne struke ili gimnazijsko srednjoškolsko obrazovanje,
· najmanje jedna godina radnog iskustva na odgovarajućim poslovima,

· položen državni ispit,

· vozačka dozvola B kategorije, 

· poznavanje rada na računalu.
Osim navedenih uvjeta, kandidati moraju ispunjavati i opće uvjete za prijam u službu  propisane člankom 12. ZSN-a (punoljetnost, hrvatsko državljanstvo, zdravstvena sposobnost za obavljanje poslova radnog mjesta na koje se osoba prima).

U službu ne može biti primljena osoba za čiji prijam postoje zapreke navedene u člancima 15. i 16. ZSN-a.

Sukladno članku 14. ZSN-a osoba koja ima potrebno radno iskustvo na odgovarajućim poslovima, a nema položen državni ispit, može se primiti u službu i rasporediti na radno mjesto, pod uvjetom da ispit položi u roku od godine dana od dana prijma u službu. 

Na oglas se mogu javiti osobe oba spola, a izrazi koji se koriste u ovom oglasu, a imaju rodno značenje jednako se odnose na osobe oba spola.
Kandidat koji ima pravo prednosti kod prijma u službu prema posebnom zakonu, dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji se u prijavi pozove na to pravo dužan je dostaviti sve dokaze sukladno zakonu kojim je određeno to pravo.
Za kandidate prijavljene na oglas koji ispunjavaju formalne uvjete iz oglasa, provest će se prethodna provjera znanja i sposobnosti putem pisanog testiranja i inervjua. Ako kandidat ne pristupi prethodnoj provjeri znanja, smatrat će se da je povukao prijavu na oglas.

Na web-stranici Općine Topusko (www.topusko.hr) objavit će se opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za provjeru. 
Na istoj web-stranici te na oglasnoj ploči Općine Topusko (Topusko, Opatovina 10) objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju.

Kandidati su u prijavi dužni navesti naziv i redni broj radnog mjesta za koje podnose prijavu.
Kandidati su obvezni uz prijavu priložiti:

· životopis,

· dokaz o stručnoj spremi,

· dokaz o hrvatskom državljanstvu (preslik osobne iskaznice, putovnice ili domovnice), 
· dokaz o ukupnom radnom iskustvu: elektronički zapis (e-radna knjižica) ili potvrda o podacima evidentiranim u matičnoj evidenciji Hrvatskoga zavoda za mirovinsko osiguranje, 

· dokaz o radnom iskustvu na odgovarajućim poslovima od najmanje jedne godine koji sadržava vrstu poslova koje je kandidat obavljao, vrstu stručne spreme tih poslova i razdoblje u kojem je obavljao te poslove (preslik ugovora o radu, rješenja o rasporedu ili potvrda poslodavca), a koje je evidentirano u elektroničkom zapisu Hrvatskoga zavoda za mirovinsko osiguranje,
· dokaz o položenom državnom ispitu (ako kandidat ima položen državni ispit),
· uvjerenje nadležnog suda da se protiv kandidata ne vodi kazneni postupak (ne starije od 3 mjeseca), 

· vlastoručno potpisanu izjavu da za prijam u službu ne postoje zapreke navedene u člancima 15. i 16. ZSN-a (izjavu nije potrebno ovjeravati),

· dokaz o poznavanju rada na računalu (potvrda, svjedodžba, izjava koju nije potrebno ovjeravati i sl.),

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista).

Isprave se prilažu u neovjerenom presliku, a izabrani kandidat po obavijesti o izboru, a prije donošenja rješenja o prijmu u službu predočit će izvornik ili ovjerenu kopiju.

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijmu u službu.
Prijave na oglas s dokazima o ispunjavanju uvjeta podnose se u roku od 8 dana od dana objave oglasa kod nadležne službe za zapošljavanje na adresu: Općina Topusko, 44415 Topusko, Opatovina 10, s obveznom naznakom: “Prijava na Oglas za prijam službenika u službu – ne otvaraj“, neposrednom predajom u pisarnicu Općine Topusko ili preporučenom pošiljkom.
Urednom prijavom smatra se prijava koja sadrži sve podatke i priloge tražene u ovom oglasu.
 Osoba koja nije podnijela pravodobnu i urednu prijavu ili ne ispunjava formalne uvjete iz ovog oglasa, ne smatra se kandidatom prijavljenim na oglas i istoj će se dostaviti pisana obavijest u kojoj se navode razlozi zbog kojih se ne smatra kandidatom prijavljenim na oglas.

O rezultatima oglasa kandidati će  biti obaviješteni u zakonskom roku.

Općina Topusko zadržava pravo poništenja ovog oglasa.

Kandidati prijavom na oglas pristaju da Općina Topusko, kao voditelj obrade, prikupljene podatke na temelju ovog oglasa obrađuje samo u obimu i samo u svrhu provedbe oglasa, od strane ovlaštenih osoba za provedbu oglasa. Općina Topusko s osobnim odacima postupat će sukladno pozitivnim propisima uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.
PROČELNIK
Vladimir Ožanić, dipl.oec.
Oglas je objavljen kod nadležne službe za zapošljavanje dana 28.03.2024. godine. 

